 Udarbejdelse af litteraturliste

|  |
| --- |
| **En litteraturliste er en samlet liste over de materialer, du har brugt i din opgave**.  Det kan være bøger, artikler, musik, film, hjemmesider på internettet osv.  Litteraturlisten placeres til sidst i opgaven. |

Hvis du både har **primærlitteratur** (materialet, der skal analyseres**)** og **sekundærlitteratur** (som omhandler den primære litteratur og skal bruges til at besvare de spørgsmål, der er i din problemformulering) skal litteraturlisten opdeles i to.   
  
Det er vigtigt, at din **litteraturliste er præcis og konsekvent**. Alle referencerne skal være udarbejdet efter samme standard, så listen fremstår overskuelig og nem at bruge (først forfatter, så titel osv.) Din lærer og andre læsere skal nemlig kunne finde tilbage og tjekke de oplysninger, som du henviser til i din opgave.  
Brug oplysningerne der står på bogens titelside eller kolofonen (på efterfølgende venstre side).  
  
Alle de benyttede materialer **listes alfabetisk i litteraturlisten**, ***opdelt i bøger***, ***artikler***, ***billeder***, ***film***, ***musik***, ***hjemmesider på internettet***, osv. Husk altid:  
1. **Forfatter** (efternavn, fornavn)  
2. **Titel** og evt. undertitel. (*kursiv)*3. **Udgave** (dog ikke 1. udgave)  
4. **Forlag/udgiver**5. **Udgivelsesår**

**Eksempel på en litteraturliste**

|  |
| --- |
| ***Primær litteratur:***  Ramsland, Morten: *Hundehoved*. Rosinante, 2005.  ***Sekundær litteratur:***  **Bøger:** Eisenberg, Alex: *Theresienstadt elegi*. Klim, 1993. ”Holocaust” in *Den store danske encyklopædi, bind 8*. Gyldendal/Danmarks Nationalleksikon, 1997. Rünitz, Lone: *Danmark og de jødiske flygtninge 1933-1940*. Museum Tusculanum, 2000. Sode-Madsen, Hans (red.): *Dengang i Theresienstadt: deportationen af de danske jøder  1943-45*. Det Mosaiske Trossamfund, 1995.  **Artikler:** Arnheim, Arthur: ”Hvorfor slap danskerne i Theresienstadt for at blive transporteret østpå?”in *Rambam*, nr. 12, 2003, s. 126-129. Blüdnikow, Bent: ”Det store bedrag” in *Weekendavisen*, 01.10.1993.  **Internetsider:** Mennecke, Martin: *Hvad er et Folkedrab?* 27.01.2004. Besøgt d. 22.6.2011. <http://www.folkedrab.dk/hvaderfolkedrab>.  ”Theresienstadt” in *Den store danske. Gyldendals åbne encyklopædi*, u.å. Besøgt d. 07.10.2011. http://www.denstoredanske.dk/Rejser,\_geografi\_og\_historie/Tyskland,\_%C3%98strig,\_Schweiz\_og\_Liechtenstein/Tyskland\_1933\_-\_1949/Theresienstadt?highlight=theresienstadt Vogelsang, Peter og Brian B. M. Larsen: *Danske jøders skæbne*. 2002.  Besøgt d. 22.6.2011.  <http://www.holocaust-uddannelse.dk/holocaust/danmarkogholocaust.asp>. |

**…………. Eksempler på beskrivelser ………….**

***\* BØGER***

**Eksempler.:**1) Jensen, Henning V., Ole Togeby og Hans Frandsen: *Brug sproget!* 2. udgave. Hans Reitzel, 1994.  
2) Mørch-Hansen, Anne (red.): *City: noveller om unge i storbyen*. 2. udgave. Høst, 1999.  
3) Niemi, Mikael: *Populærmusik fra Vittula*. Lindhardt og Ringhof, 2002.   
4) Stounbjerg, Per: ”Peter Høeg” in Anne-Marie Mai (red.): *Danske digtere i det 20. århundrede: bind 3*.   
4. udgave. Gads forlag, 2000. s. 444-454.  
5) ”Vietnamkrigen” in *Den store danske encyklopædi, bind 20*. Gyldendal/Danmarks Nationalleksikon, 2001.  
  
**Kommentar:**  
1) Hvis bogen er skrevet af flere forfattere, skriver du første forfatters efternavn, fornavn og derefter de øvrige   
forfatteres for- og efternavne.  
2) Angiv hvis det drejer sig om en redaktør (red.)  
4) Afsnit i en antologi. Afsnittets titel i ”anførselstegn ”. Skriv in og derefter oplysningerne på antologien.  
5) Opslag i leksikon. Opslagets titel i ”anførselstegn”. Skriv in og derefter oplysningen på leksikonet.

***\* ARTIKLER***

**Eksempler:**  
1) Christensen, Jens: ”Internettets historie” in *Mediekultur*, nr. 27, 2005, s. 6-17.  
2)Kirk, Henning: ”Telefix: børn er blevet mobilomaner” in *Politiken*, 02.07.2000, sektion 4, s. 7-8.  
  
**Kommentar:**  
1) Artikel fra et tidsskrift/magasin: Artiklens forfatter: Titel (overskrift) i ”anførselstegn”, herefter in *Tidsskriftets navn*, nummer, år/årgang, sideangivelse.  
2) Artikel fra en avis: Artiklens forfatter: Titel i ”anførselstegn”, herefter in *Avisens navn*, dato, evt. navn på avis-sektion, sideangivelse

***\* BILLEDER***

**Eksempel:**   
Munch, Edvard: *Skriget.* 1893. Kilde: Gombrich, E.H.: *Kunstens historie*. 5. udgave. Gyldendal, 1999. side 565.  
  
**Kommentar:**  
Fotograf/kunstner: Titel. År. Herefter kildeangivelse, f.eks. bog eller internetadresse, hvor du har fundet billedet.  
  
**\* *FILM*Eksempel:**   
von Trier, Lars: *Dogville.* Zentropa, 2003.  
**Kommentar:**Instruktør (evt. manuskriptforfatter): Titel. Produktionsselskab, årstal  
  
**\* *MUSIK***

**Eksempler:**   
Halberg, Poul og Mona Larsen: ”Magi i luften” in *Transit*. Replay, 1983.  
Swan Lee: *Enter*. Playground, 2001.  
**Kommentar:**Kunstner: Titel på enkeltnummer eller album (+ evt. in albummets titel). Produktionsselskab, årstal

***\* INTERNETTETS HJEMMESIDER  / ELEKTRONISKE RESSOURCER***

**Eksempler:**   
1) Funder, Tore Daa: *Mobiltelefoni.* Faktalink, 2004. Besøgt d. 04.09.2011.  <http://skoda.emu/skoda-cgi/faktalink/publish.php?linknavn=tele>.  
2) *J.P. Jacobsen: fru Marie Grubbe*. Det Kongelige Bibliotek. Besøgt d. 04.09.2011.  
 <http://www.kb.dk/elib/lit/dan/jacobsen/grubbe.dkl>.    
3) Rasmussen, Preben Høeg: *Guatemala: nej til minedrift*. Mellemfolkeligt Samvirke, 02.08.2006. Besøgt d. 01.10.2011. <http://www.ms.dk/sw44126.asp>     
4) ”Vietnamkrigen” in *Den store danske. Gyldendals åbne encyklopædi,* 2009. Besøgt 07.10.2011. <http://www.denstoredanske.dk/Rejser,_geografi_og_historie/USA_og_Nordamerika/USA_efter_1945/Vietnamkrigen?highlight=vietnamkrigen>

**Kommentar:**  
Forfatter, hvis en sådan findes (måske kan ophavet findes under ”Om denne hjemmeside”): *Hjemmesidens titel*. Udgiver, evt. dato for sidens oprettelse. Dato for besøg. Sidens url (adresse).  
Til større skriftlige opgaver, bør du som bilag vedlægge en udskrift af den/de sider, du henviser til, da hjemmesider på internettet er dynamiske og informationerne derfor ofte ændres eller måske forsvinder helt.

*           

***\* ANDRE RESSOURCER,  f.eks. undersøgelser og lærernoter***

**Eksempel:**  
1) Jensen, Poul: *Spørgeskemaundersøgelse*, 27 personer, på nettet, oktober 2004. (Bilag 1)  
2) Høyrup, Mogens: *Nogle sociologiske definitioner*, upublicerede lærernoter, 4 sider, 06.10.2011.  
  
**Kommentar:**1) Forfatter: *Type undersøgelse*, navn eller antal på medvirkende, sted, tidspunkt. Hvis det overhovedet er muligt, skal du vedlægge din undersøgelse/interview som bilag, f.eks. som udskrift eller som henvisning til placering på nettet.  
2) Står der ingen dato på de udleverede lærernoter, anføres udleveringsdatoen.

3.11.2011